
Slikano romaničko raspelo, 11/12. st. 


Franjevci se stalno nastanjuju u Zadru sredinom 13. st. Prema 
povijesnoj predaji Zadar je osobno pohodio i sam sv. Franjo Asiški 
(1181.-1226.). utemeljitelj franjevačkoga reda. To se dogodilo 
prema povijesnoj vjerojatnosti godine 1212., kada je svetac 
putovao prema Isusovoj domovini Palestini. 


Samostan (1A) se gradi sredinom 13. st., i već od početka je uz 
male povijesne prekide = sjedište franjevačke provincije Sv. 
Jeronima u Dalmaciji 1 Istri (potonji naslov je službeni od 1393.). 
Postojeći klaustar (1B) je iz_ godine 1556. Izgrađen je na mjestu 
ranijega. jednostavnoga. kojemu je trag gotovo posve iščeznuo. 
Rad je dvojice domaćih klesara. Ivana Trifunića i Ivana Stijića, u 
renesansno-manirističkoj formi prema nacrtu nepoznatoga 
graditelja. Skladno objedinjuje cjelovito samostansko zdanje s 
crkvom. U središtu klaustra stoji umjetnički izrađen kameni vijenac 
s kraja 15. st. Gradnja toga novoga klaustra prva je velika promjena 
samostanskoga kompleksa. Druga značajna promjena zbila se je 
kada je godine 1858. u potpunosti obnovljeno jugozapadno krilo 
samostana s visokim neogotičkim prozorima. 

Samostan posjeduje knjižnicu koja broji otprilike 50.000 svezaka, 
te brojne pisane isprave 1, osobito, cijenjene koralne kodekse iz 14. 
i 15. st. 


Crkva s naslovom sv. Franje (2) - posvećena godine 1280. - 
građena je u jednostavnoj. tzv. franjevačkoj gotici. U vremenu 
renesanse vrše se značajne promjene. To se posebno događa s 

radovima majstora Jurja M. Dalmatinca, koji je sa suradnicima 
godine 1444. započeo posao uređenja svetišta, odnosno triju kapela 
u dnu svetišta, naknadno preinačenih u kor redovnika. Potom, 
majstor Nikola Firentinac godine 1480. - donacijom zadarske 
plemićke obitelji Detrico počinje uređenje bočne renesansne 
kapele (desno od ulaza u crkvu, sa sjeverne strane. 3). Godine 1780. 
svi su gotički prozori uklonjeni a na njihovo mjesto ugrađeni novi. 
barokni. Godine _1972./73. barokni su prozori crkve zazidani i 
obnovljeni izvorni, gotički. 

Od sadašnjih oltara u crkvi posebno je vrijedan oltar sv. Franje 
(drugi s lijeve strane od glavnoga ulaza u crkvu) s oltarnom palom 
koju je izradio Jacobus Palma, zvani Palma Mlađi (1544.-1628.), te 

SV. FRANE U ZADREIRI 





Glavni oltar, posvećen Gospi od Karmela, načinjen godine 1672. s 
oltarnom palom Mletačke škole. 

Kor iza glavnoga oltara (4). rađen u drvu, velebno je djelo cvjetne 
gotike rezbara Ivana, sina Jakova Borgosansepolcro iz Venecije. 
završen godine 1394. Nasuprot tih korskih sjedala. na velikoj zidnoj 
plohi koja tvori «leđa» glavnoga oltara. stoji fresco-slika 
zadarskoga slikara Franja Salghetti Drioli iz 1853. godine (slikar je 
prikazao događaj smrti vlastite žene pri porođaju posljednjega 
djeteta obitelji). 


Sakristiju (5) uokviruju veliki barokni drveni ormari iz godine 
1724. Na čelnom (sjeverozapadnom) zidu sakristije smještena je 
slika na drvu visoke 
umjetničke vrijednosti. koja 
se pripisuje mletačkom 
slikaru Lazaru Bastiani-u 
(umro 1512.). Sakristija je. uz 
spomenuto, važno povijesno 
mjesto jer je u njoj sklopljen 
glasoviti Zadarski mir godine 
1358. između hrvatsko- 
ugarskoga kralja i 
mletačkoga dužda. 


Umjetnička zbirka (GA i 
6B), u koju se ulazi iz 
jugozapadnoga kuta 
sakristije, čuva veoma 
značajne umjetničke 
vrijednosti (navodimo 
značajnije): 

- slikano romaničko raspelo 
iZ dahddože sh: Lina 
sjeverozapadnom zidu u 
prvoj dvorani zbirke). 

- slika Umrloga Krista (na 
zidu sa sjeverne strane. desno 
u prvoj dvorani). djelo Jakopa 
da Ponte Bassano (1510.- 
32.) 

- veliko renesansno raspelo 
(na sjevernomu zidu u prvoj 
dvorani. lijevo od ulaza). 
15./16. st.. 

- kipovi Navještenja 
Marijina: Marija i arhandeo 
Gabrijel, toskanski rad iz 
godine 1408. (u prvoj 
dvorani. u prostoru). 





Korska sjedala, 
detalj: sv. Franjo 
Asiški, 14. st. 





- veliko zvono (na tlu, uz početak druge dvorane). iz 14. st.. 

- dio poliptiha u drvu Petra de Riboldisa (položen podignuto uz 
istočni zid prve dvorane). iz godine 1433., 

- vitrine u prostoru prve dvorane, koje čuvaju uzorke dragocjenih 
iluminiranih koralnih kodeksa (14. i 15. st.). važnije povijesne 
dokumente o samostanu, nekoliko inkunabula i važnijih povijesnih 
pečata, 

- Bogorodica s Isusom, kasnogotički rad iz polovice 15. st. (na 
južnom zidu u drugoj dvorani), 

- slikani poliptih iz polovice 15. st. (u dnu druge dvorane) najviše 
umjetničke vrijednosti. pripisuje se poznatom domaćem slikaru 
Dujmu Vuškoviću. 


Kapela sv. Antuna (7), malo svetište «sveca svega svijeta». nekoć 
je bila kapitularna dvorana samostana. odnosno provincije Sv. 
Jeronima, kojoj je ovaj samostan povijesno sjedište. 


Zvonik (8) je građevina novijega datuma iz 19. st.. sagrađen na 
mjestu ranijega, jednostavnijega. 

